Лъэпкъ Iуэхухэр япэ игъэщыпхъэщ
КъБР-м и Правительствэм и Унэм республикэм и премьер-министр Мусуков А. ТI. щыIущIащ Лъэпкъ Iуэхухэм-кIэ федеральнэ агентствэм и унафэщIым и къуэдзэ Меженько А. В.
Лъэныкъуэхэр тепсэлъыхьащ федеральнэ агентствэмрэ Къэбэрдей-Балъкъэрым и Правительствэмрэ я зэдэлэжьэныгъэм зегъэубгъуным, лъэпкъ политикэмрэ лъэпкъ-щэнхабзэ зыужьыныгъэмрэ я IэнатIэм проект зыбжанэ щыдаIыгъыным теухуа Iуэхухэм. Къапщтэмэ, тепсэлъыхьащ дин зэмылIэужьыгъуэхэм я урысейпсо щIалэгъуалэ лагерь КъБР-м къыщызэIуахыным, УФ-м и щIыналъэ псоми я жылагъуэ зэгухьэныгъэхэм я лIыкIуэхэр хэту Iуащхьэмахуэ цIыху куэд дэкIыныр къы-зэгъэпэщыным теухуа «Эльбрусиада-2017»-р КъБР-м щыгъэхьэзырыным икIи щегъэкIуэкIыным, республикэм и щIыналъэм къэрал лъэпкъ политикэр пхыгъэкIынымкIэ IэщIагъэлIхэм зэпымыууэ лажьэ я федеральнэ утыку-семинар къыщызэIухыным.
ЗэIущIэм хэтащ УФ-м и Президентым и Администрацэм Къэрал кIуэцI IуэхухэмкIэ и управленэм и чэнджэщэгъу нэхъыщхьэ Мартынов В. Е., КъБР-м цIыхубэ жылагъуэм и институтхэм ядэлэжьэнымкIэ, лъэпкъ IуэхухэмкIэ и управленэм и унафэщI КIурашын А. В.
КъБР-м и Iэтащхьэмрэ
Правительствэмрэ
я пресс-IуэхущIапIэ.
